จัดทัพ 18 หุ้นเด็ด หาจังหวะเก็บของช่วง SET ย่ำฐาน
ดัชนีหุ้นไทย (SET) วันนี้ไซด์เวย์ ขณะที่มองว่าการย่ำฐานของ SET เป็นโอกาสเข้าซื้อ โดยหุ้นในกลุ่มพลังงานและโรงกลั่นน่าสนใจจากราคาน้ำมันดิบที่ฟื้นตัว และแนวโน้มกำไรไตรมาส 3 ที่คาดว่าจะออกมาแข็งแกร่ง
7 ต.ค. 2560

ข่าวหุ้นธุรกิจออนไลน์รายงาน เช้านี้ ณ เวลา 9.35 น. ค่าเงินบาทอยู่ที่ 33.39 บาทต่อเหรียญ ขณะที่ตลาดหุ้นเอเชียปรับตัวเพิ่มขึ้นในช่วงเช้าวันนี้ หลังจากที่ดัชนีดาวโจนส์ S&amp;P500 และ Nasdaq ปิดทำนิวไฮติดต่อกันเป็นวันที่ 4 ขานรับสภาผู้แทนราษฎรสหรัฐมีมติอนุมัติงบประมาณวงเงิน 4.1 ล้านล้านดอลลาร์สำหรับปีงบประมาณ 2561 ซึ่งจะปูทางให้สภาคองเกรสเริ่มต้นกระบวนการพิจารณาร่างกฎหมายปฏิรูปภาษีในปีนี้
นักวิเคราะห์มองดัชนีหุ้นไทย (SET) วันนี้ไซด์เวย์ ขณะที่มองว่าการย่ำฐานของ SET เป็นโอกาสเข้าซื้อ โดยหุ้นในกลุ่มพลังงานและโรงกลั่นน่าสนใจจากราคาน้ำมันดิบที่ฟื้นตัว และแนวโน้มกำไรไตรมาส 3 ที่คาดว่าจะออกมาแข็งแกร่ง หุ้นเด่นเลือก ADVANC, ATP30, BANPU, IRPC, TOP, ESSO, PTT, PTTGC, BCP, CPALL, CPN, BEAUTY, MINT, KBANK, KTB, BBL, KKP และ AP
บล.ธนชาต ระบุในบทวิเคราะห์ (6 ต.ค.) ว่า Sentiment ตลาดหุ้นโลกแข็งแกร่ง โดย Dow Jones +0.5% ทำจุดสูงสุดใหม่ หลังสภาฯผู้แทนอนุมัติงบประมาณปี 2018 ปูทางพิจารณาร่างกฎหมายภาษี และตัวเลขเศรษฐกิจสหรัฐฯ แข็งแกร่ง คาด Fed ขึ้นดอกเบี้ยอีกครั้งในเดือน ธ.ค.นี้ (Implied Fed Fund Futures ให้โอกาศขึ้นดอกเบี้ย 73% ในเดือน ธ.ค. นี้) หนุน Bond yield 10 ปีเร่งตัวที่ 2.35% เป็นปัจจัยบวกต่อหุ้นกลุ่มสถาบันการเงิน ขณะที่ราคาน้ำมันดิบ Brent +2.2% จากคาดการณ์กลุ่มผู้ผลิตน้ำมันรัสเซีย และ OPEC จะขยายเวลา “จำกัด” การผลิตน้ำมันต่อไปจนถึงสิ้นปี 2018 มองการย่ำฐานของ SET เป็นโอกาส “ซื้อ” เป้าหมายระยะสัปดาห์ 1,740 จุด
1) “ซื้อ” กลุ่มโรงกลั่น และค้าปลีกที่คาดการณ์กำไร 3Q17 แข็งแกร่ง ชอบ TOP ESSO PTT CPALL CPN และ BEAUTY และ 2) “ซื้อ” Laggard play ที่ราคาหุ้นปรับสูงขึ้นไม่มากในช่วง 1.5 เดือนที่ผ่านมา เมื่อเทียบกับตลาด และมีคุณภาพกำไรที่ดี ชอบ MINT (เข้าสู่ High Season ธุรกิจโรงแรม), KBANK, AP (Presale แข็งแกร่ง), TOP และ KKP
บล.ฟินันเซีย ไซรัส ระบุในบทวิเคราะห์ (6 ต.ค.) คาดว่า SET จะแกว่งตัว Sideways Up โดยมีโอกาสปรับตัวขึ้นทดสอบ 1,695 – 1,700 จุดอีกครั้ง จากบรรยากาศการลงุทนในภาพรวมที่สดใสหลังสภาผู้แทนราษฎรสหรัฐอนุมัติงบประมาณวงเงิน 4.1 ล้านล้านดอลลาร์สำหรับปีงบประมาณ 2018 ซึ่งถือเป็นก้าวแรกไปสู่การปฏิรูปภาษี ขณะที่เมื่อคืนราคาน้ำมันดิบปรับตัวขึ้น 1.6% ซึ่งหนุนหุ้นในกลุ่มพลังงาน ส่วนแนวโน้มกำไร 3Q17 ของกลุ่มธนาคารที่จะประกาศเป็นกลุ่มแรกคาดว่ายังฟื้นตัวได้ดี ทำให้น่าจะเห็นแรงซื้อเข้ามาในหุ้นขนาดใหญ่
กลยุทธ์ : Let Profit Run และสะสมเพิ่มเมื่ออ่อนตัว หุ้นเด่นเดือน ต.ค. : ADVANC, ATP30, BANPU, IRPC, KKP
บล.แอพเพิล เวลธ์ ระบุในบทวิเคราะห์ (6 ต.ค.) วาง Filter แนวรับดัชนีที่ 1,675 – 1,680 จุด และแนวต้านที่ 1,700 จุด แนะนำทยอยซื้อหุ้นแบงก์ใหญ่ เช่น KBANK (FV’[email protected]), KTB (FV’[email protected]), BBL (FV’[email protected]) / เก็งกำไรกลุ่มปิโตร &amp; โรงกลั่น เช่น PTTGC, TOP, BCP, ESSO